**Ú T M U T A T Ó**

**az „EBBEJELENTŐ” nyomtatványhoz**

**Több eb esetén ebenként külön – külön kell az adatlapot az eb oltási könyve, kisállat útlevele, törzskönyve alapján kitölteni.**

Az **I. pont** esetében az eb tulajdonosa lehet ugyanaz, mint az ebtartó, de el is térhet a két személy. Egyezés esetén is kitöltendő mindkettő rovat. Az eb tulajdonosának az év első napján az oltási könyvben tulajdonosként természetes személy vagy jogi személyt, jogi személyiség nélküli szervezetet kell tekinteni.

A **II. pontnál** az eb fajtája a törzskönyv alapján, fajtajellege az eb külleme alapján azonosítható be, de meg nem határozható fajtajellegek hiányában „keverék” megjelölést kell beírni.

A **III. pontnál** a transzponderes (mikrochip) jelölést végrehajtó állatorvos által kibocsátott okmányon feltüntetett mikrochip sorszámát kell beírni, ezen, illetve a pecsétlenyomaton szerepel a beültetést végző állatorvos neve és kamarai bélyegzőjének száma is. Ugyanezen vonatkozik az ivartalanításra és a kisállat-útlevél kiállítására is.

A **IV. pont** az állatorvos által az eboltási könyvben rögzített adatok alapján tölthető ki, amellyel már minden ebtartónak rendelkeznie kell.

Az **V.** Egyéb adatok **pontban** a veszettség szempontjából aggályos eb megfigyelési státuszát kell megjelölni, azaz, hogy az eb megfigyelés alatt áll-e, vagy sem, illetve az eb veszélyessé lett-e minősítve, vagy nem.

**HA ELVESZETT AZ OKMÁNY** az okmány száma helyett „elveszett” szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást, vagy adta ki az okmányt.

**HA NINCS OKMÁNY** (nincs chip beültetve, nincs ivartalanítva az eb, nincs kisállat útlevél, nem oltott, az eb még nem érte el a 4 hónapos kort): a sorszám vagy szám helyett „nincs” szöveg kerüljön beírásra.

Ha valamely szempont nem vonatkozik az adott ebre akkor ott kérjük a **„NEM RELEVÁNS”** szöveget feltüntetni.

A kitöltött és aláírt **EBBEJELNETŐ LAPOKAT** az alábbi elérhetőségek valamelyikére kérjük **eljutatni:**

**Személyesen**

**munkaidőben:**

* Celldömölki Közös Önkormányzati Hivatal portájára (9500 Celldömölk, Városháza tér 1.),

**ügyfélfogadási időben:**

* Celldömölk – **Alsóság Hivatal** 9500 Celldömölk - Alsóság, Béke u. 6.

**Postai úton** ajánlott küldeményként a **9500 Celldömölk, Városháza tér 1.** címre.

E**lektronikusan** - aláírt bejelentő alapot - a **cell.eb@celldomolk.hu** e-mail címre

**A bejelentés teljesítésének határideje: 2022. november 30.**

Az [**„Ebbejelentő lap”**](http://www.szentendre.hu/download/25077/file/adatlap_ebosszeiras.doc) kitöltésével kapcsolatban a 95/777-825-ös telefonszámon kaphatnak tájékoztatást ügyfélfogadási időben.

**Kérem, hogy az** [**„Ebbejelentő lapot”**](http://www.szentendre.hu/download/25077/file/adatlap_ebosszeiras.doc) **teljes körűen szíveskedjenek kitölteni, aláírni**, és **az ebösszeírási időszak végéig, azaz legkésőbb 2022. november 30. napjáig visszajuttatni.**